《十虫吟 其八》
宋代·舒岳祥

虫有蛀地牛，曲吻利如钩。趯取尾作首，倒行腹为头。

燥土作陷尾，露喙伺其幽。小虫误过之，一入出无由。

小儿嫉其然，取彼众中酋。缚置它穴口，其类亦相仇。

一引两得之，尽置清溪流。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。